Death Magnetic

Death magnetic pradžia

2006 m. kovo 10 d. Metallica pranešė, kad jie ateinančius šešis mėnesius ketina kurti medžiagą naujam albumui. Lars Ulrich pranešė, kad jie studijoje sutaria kur kas puikiau nei per 2003 metų vykusius albumo St. Anger įrašinėjimus. Balandžio 6 d. Lars Ulrich atskleidė, kad jie baigė komponuoti 6 - 7 dainas, (išskyrus žodžius) iš jų atrastų rifu įrašų per pasiruošimus per Madly in Anger with the World Tour turą. Jis pridūrė, kad naujosios dainos primena jų senąsias dainas, o į St. Anger jokių panašumų nėra. 
2006 m. kovo 20 d. Kirk Hammett atskleidė, kad 15 dainų jau yra parašytos ir vidutiniškai buvo rašoma maždaug dvi - trys dainos per savaitę. Gegužės 27 d. Metallica savo interneto svetainėje patalpino vaizdo įrašą, kuriame buvo rodomas Larsas, kalbantis apie naują albumą.

Įrašinėjimo eiga

2007 m. sausio 1 d. Lars Ulrich davė vienai laidai interviu, sakydamas, kad jei jie būtų pas buvusį prodiuserį Bob Rock, jie greičiausiai nueitų į įrašų studiją ir pradėtų įrašinėti tikslų dainų skaičių paruoštą albumui. Lars taip pat citavo Rick Rubin, sakydamas kad Rick nenori kad jie tiesiog nueitų į studiją įrašinėti, kol kiekviena daina nėra baigta kaip įmanoma arčiau 100 procentų.
Kovo 5  d. Ulrich atskleidė, kad jie sumažino potencialių dainų skaičių nuo 25 iki 14 ir jie gali pradėti tas dainas įrašinėti kitą savaitę. 
Kovo 14 d. grupės interneto puslapyje buvo patalpinta informacija, kurioje buvo atskleista, kad jie persikėlė į Los Andželą pradėti jų devinto originalaus albumo įrašinėjimus. Tai buvo pirmas kartas, kai Metallica įrašinėjo ne namuose San Franciske, po „Metallica“ albumo įrašinėjimo „One-on-One“ studijoje 1990 - 1991 metais. 
Gegužės 15 d. Ulrich patvirtino, kad įrašyta 11 dainų būsimam albumui, nors tik 10 dainų bus jame. 
Keletas į Death Magnetic neįrašytų dainų, kaip kad „Shine“ ir kitos, kaip kad „To Hell And Back“ buvo paliktos neįrašytos, nors sklido gandai, kad jos bus įrašytos albumo B pusėje arba kitame albume. Šie dainų pavadinimai buvo patvirtinti Lars Ulrich 2008 m. gruodžio 20 d.

Pirmųjų dainų atlikimas gyvai

2008 m. rugpjūčio 9 dieną, Metallica pristatė vieną iš naujųjų dainų „Cyanide“ Teksaso valstijoje, Dalase. Rugpjūčio 20 d. Metallica Airijoje, Dubline vėl sugrojo „Cyanide“, o rugpjūčio 22 d. Leeds festivalyje debiutavo jų daina „The Day That Never Comes“

Išleidimas

2008 m. sausį Stereo Warning parašė pareiškimą, kad albumo išleidimo data butų atidėta iki rugsėjo, tačiau Metallica vadovybė iš karto atmetė pareiškimą, tvirtindama, kad albumo išleidimo data negali būti atidėta kai nėra tikslios išleidimo datos.
Vis dėlto albumas buvo baigtas rugpjūčio 10 dieną, o išleistas rugsėjo 12 dieną skirtinguose kompaktinių plokštelių komplektuose. 
Nepaisant to, Prancūzijoje albumas pradėtas pardavinėti rugsėjo 2 diena, o Didžiojoje Britanijoje tik rugsėjo 10 dieną.

Albumo priėmimas

Pirmasis albumo singlas „The Day That Never Comes“ buvo apibūdintas kaip labiausiai „kalantis“ (angl. downbeat) kūrinys visame albume ir sakoma, kad savo kompozicija kūrinys labiausiai primena jų dainą iš 1988 metų „…And Justice For All“ albumo - One. Grupė sugrįžo prie savo ankstesnės muzikos bruožų - nuostabios solo partijos (ko nebuvo St. Anger albume) ir sunkokos kompozicijos kaip pirmuose grupės albumuose. 
Dream Theater grupės būgnininkas Mike Portonoy apie albumą šnekėjo taip: 
„Tai yra albumas, kurio aš laukiau nuo „…And Justice For All“. Jie yra šaunuoliai kad pagaliau po 20 - ies metų, po „To Live Is To Die“ jie sukūrė instrumentinį kūrinį. Sveiki sugrįžę vaikinai.“
Albumo kritika buvo palanki Metallica'ai. Allmusic ju darbą įvertino keturiomis žvaigždutėmis paminėdami, kad: 
„Už tai kad girdime Metallica vėl kaip Metallica“. Kitas leidinys įtakingas JAV leidinys The Guardian taip pat buvo palankus grupei: "Geriausias jų kūrinys per pastaruosius 20 metų.“

Pardavimai

Death Magnetic debiutavo pirmoje Billboard 200 vietoje. Vos per tris dienas buvo parduota net 490 000 albumo kopijų visame pasaulyje. Tai yra penktasis Metallica albumas, kuris debiutavo šio sąrašo pirmoje vietoje. Albumas taip pat tapo geriausiai parduodamu Metallica albumu per savaitę po 1996 metais išleisto jų darbo „Load“.
Pagal „Billboard magazine“, 2008 m. rugsėjo 27 dienos apžvalgą, Death Magnetic pateko į pirmąsias vietas šių Billboard sąrašuose: Billboard Top 200, Billboard Comprehensive Albums, Top Rock Albums, Top Hard Rock Albums, Top Modern Rock/Alternative Albums, Top Digital Albums, Top Internet Albums, Top European Albums, Tastemakers, ir Hot Mainstream Rock Tracks („The Day That Never Comes“).
Albumas karaliavo 25 Europos šalių topuose pagal pardavimų skaičių, Australijoje, Kanadoje, JAV, Naujojoje Zelandijoje ir kitose pasaulio šalyse bendrą skaičių gaunant virš 40 valstybių, kuriose buvo pirmoje vietoje.

Sertifikatas

Death Magnetic apdovanotas platininiu (1,000 000 kopijų) 2008 metais, spalio 28 dieną.